CELEX: 62006TJ0115
Language: bg
Date: 2012-03-21 00:00:00
Title: Решение на Общия съд (втори състав) от 21 март 2012 г. # Fiskeri og Havbruksnæringens Landsforening и други срещу Съвет на Европейския съюз. # Дъмпинг - Внос на сьомга с произход от Норвегия - Правило за по-малкото мито - Изчисляване на минималните вносни цени и на фиксираните мита. # Дело T-115/06.

Решение на Общия съд (втори състав) от 21 март 2012 г. — Fiskeri og Havbruksnæringens Landsforening и др./Съвет
      (Дело T-115/06)
      „Дъмпинг — Внос на сьомга с произход от Норвегия — Правило за по-малкото мито — Изчисляване на минималните вносни цени и на фиксираните мита“
      1.                     Жалба за отмяна — Физически или юридически лица — Актове, които ги засягат пряко и лично — Регламент, с който се въвеждат
            антидъмпингови мита — Различни мита, наложени на редица предприятия — Допустимост на жалбата на всяко отделно предприятие
            само в частта, в която се обжалват разпоредбите на регламента, които се отнасят до вноса на негова продукция (член 230, четвърта
            алинея ЕО; член 263, четвърта алинея ДФЕС; Регламент № 85/2006 на Съвета) (вж. точки 27—29)
      2.                     Обща търговска политика — Защита срещу дъмпинг — Налагане на променливо мито, изчислявано въз основа на минимална цена на
            вноса — Определяне на референтната минимална цена чрез съпоставка между минимална цена на вноса без дъмпинг и минимална цена
            на вноса без вредоносни последици при спазване на правилото за по-малкото мито — Законосъобразност (член 9, параграф 4 от
            Регламент № 384/96, член 1, параграф 5 от Регламент № 85/2006 на Съвета и член 9, параграф 4 от Регламент № 1225/2009 на Съвета)
            (вж. точки 39—42)
      3.                     Обща търговска политика — Защита срещу дъмпинг — Налагане на фиксирано мито — Определяне чрез съпоставка между среднопретеглен
            дъмпингов марж и среднопретеглен марж на вредата при спазване на правилото за по-малкото мито — Неправилна съпоставка поради
            погрешно изчисляване на среднопретегления дъмпингов марж — Незаконосъобразност (член 9, параграф 4 от Регламент № 384/96,
            член 1, параграф 5 от Регламент № 85/2006 на Съвета и член 9, параграф 4 от Регламент № 1225/2009 на Съвета) (вж. точки 45—49,
            52, 55 и 58)
      4.                     Обща търговска политика — Защита срещу дъмпинг — Налагане на променливо мито — Изчисляване въз основа на минимална цена на
            вноса — Определяне на тази цена с оглед на минималната цена на вноса без дъмпинг при отчитане на производствените разходи
            в съответната трета страна — Преизчисляване в евро на производствените разходи, установени в национална валута — Използване
            на усреднен обменен курс за период, който е ирелевантен предвид производствения цикъл на съответния продукт — Незаконосъобразност
            (член 2, параграф 5 и член 9, параграф 4 от Регламент № 384/96, член 1, параграф 5 от Регламент № 85/2006 на Съвета, член 2,
            параграф 5 и член 9, параграф 4 от Регламент № 1225/2009 на Съвета) (вж. точки 75 и 79—82)
      Предмет
      
         
               Искане за отмяна на Регламент (ЕО) № 85/2006 на Съвета от 17 януари 2006 година за налагане на окончателни антидъмпингови
                  мита и окончателното събиране на временни мита, наложени върху вноса на отгледана в рибовъдни стопанства сьомга с произход
                  от Норвегия (ОВ L 15, стр. 1; Специално издание на български език, 2007 г., глава 11, том 44, стр. 99)
               
            Диспозитив
      
         
                  1)
               
               
                  
               
               
                  	Отменя Регламент (ЕО) № 85/2006 на Съвета от 17 януари 2006 година за налагане на окончателни антидъмпингови мита и окончателното
                     събиране на временни мита, наложени върху вноса на отгледана в рибовъдни стопанства сьомга с произход от Норвегия, в частта,
                     в която се отнася до Fiskeri og Havbruksnæringens Landsforening, Norske Sjømatbedrifters Landsforening, Salmar Farming AS,
                     Hydroteck AS, Hallvard Lerøy AS и Lerøy Midnor AS.
                  
               
            
         
                  2)
               
               
                  
               
               
                  	Отхвърля жалбата в останалата ѝ част.
               
            
         
                  3)
               
               
                  
               
               
                  	Съветът на Европейския съюз понася направените от него съдебни разноски, както и тези на Fiskeri og Havbruksnæringens Landsforening,
                     Norske Sjømatbedrifters Landsforening, Salmar Farming, Hydroteck, Hallvard Lerøy и Lerøy Midnor.
                  
               
            
         
                  4)
               
               
                  
               
               
                  	Европейската комисия понася направените от нея съдебни разноски.